
_START_ARTICLE_
Hofleverandør
_START_PARAGRAPH_
En hofleverandør er en betegnelse, der kan tildeles en leverandør af varer og eller tjenesteydelser til hoffet. _NEWLINE_Udnævnelsen giver prædikatholderen lov til at benytte kongekronen sammen med prædikatet og firmanavnet på skilte, brevpapir og emballage._NEWLINE_I Danmark anvendtes indtil 2008 både betegnelserne Kongelig Hofleverandør og Leverandør til Det Kongelige Danske Hof. Førstnævnte anvendes til virksomheder, der har direkte kontakt med hoffet (f.eks. mindre virksomheder), der også gav mulighed for at anvende kongevåbnet, mens sidstnævnte finder anvendelse, når virksomheden "blot" leverer til hoffet._NEWLINE_Siden 2008 anvendes kun betegnelsen Kongelig Hofleverandør, dog har virksomheder, der blev udnævnt under den tidligere ordning, mulighed for at fortsætte som hidtil.
_START_SECTION_
Programserien "Hofleverandørerne" på TV2 Danmark
_START_PARAGRAPH_
Mandag d. 6. oktober 2014 viste TV2 for første gang programserien Hofleverandørerne. _NEWLINE_Programserien går tæt på udvalgte virksomheder med prædikatet "Kongelig Hofleverandør" og har fokus på håndværk, historie og traditioner._NEWLINE_Der er vist 3 sæsoner af programserien på TV2. _NEWLINE_Sæsonerne blev vist første gang: _NEWLINE_Sæson 1: 2014_NEWLINE_Sæson 2: 2015_NEWLINE_Sæson 3: 2016